ค่ายกักกันโกรส-โรเซิน

ค่ายกักกันโกรส-โรเซิน (เยอรมัน: Konzentrationslager Groß-Rosen) เป็นเครือข่ายค่ายกักกันนาซีที่เยอรมนีที่สร้างขึ้นและดำเนินการในช่วงสงครามโลกครั้งที่สอง ค่ายหลักตั้งอยู่ในหมู่บ้านโกรส-โรเซินของเยอรมนี ซึ่งปัจจุบันคือหมู่บ้านรอกอชญิตซาในจังหวัดดอลนือชล็อนสก์ ประเทศโปแลนด์ บนเส้นทางรถไฟระหว่างเมืองเยาเออร์ (ปัจจุบันคือยาวอร์) กับเมืองชตรีเกา (ปัจจุบันคือสตแชก็อม) ขณะที่มีกิจกรรมสูงสุดใน ค.ศ. 1944 โครงสร้างอันซับซ้อนของโกรส-โรเซินมีค่ายขนาดย่อยกว่า 100 แห่งตั้งอยู่ทางภาคตะวันออกของเยอรมนี เชโกสโลวาเกีย และดินแดนโปแลนด์ที่ถูกยึดครอง ประชากรทั้งหมดในค่ายโกรส-โรเซินในช่วงเวลานั้นคิดเป็นร้อยละ 11 ของจำนวนผู้ถูกกักกันทั้งหมดในระบบค่ายกักกันนาซี อ้างอิง